Med indsættelsen af katolske tropper under ledelse af den bayriske feltherre Johann Tserclaes Tilly i Bøhmen blev konflikten til en egentlig krig.. Den 8. november 1620 fandt krigens første store slag sted ved Prags porte i Slaget ved Det Hvide Bjerg. De talmæssigt langt overlegne katolske tropper besejrede den bøhmiske hær og Friedrich af Pfalz måtte flygte fra Prag og gå i eksil efter mindre end et år på den bøhmiske trone.